CELEX: 62016TN0725
Language: et
Date: 2016-10-13 00:00:00
Title: Kohtuasi T-725/16: 13. oktoobril 2016 esitatud hagi – Palos Caravina versus CdT

12.12.2016   
            
            
               ET
            
            
               Euroopa Liidu Teataja
            
            
               C 462/32
            
         13. oktoobril 2016 esitatud hagi – Palos Caravina versus CdT
   (Kohtuasi T-725/16)
   (2016/C 462/42)
   Kohtumenetluse keel: prantsuse
   
      Pooled
   
   
      Hageja: Maria José Palos Caravina (Luxembourg, Luksemburg) (esindajad: advokaadid A. Salerno ja P. Singer)
   
      Kostja: Euroopa Liidu Asutuste Tõlkekeskus (CdT)
   
      Nõuded
   
   Hageja palub Üldkohtul:
   
               —
            
            
               tühistada CDT ametisse nimetava asutuse otsus, millega keelduti rahuldamast tema taotlust, et talle edastataks [X] hispaania tõlkeosakonda ametisse nimetamise otsus, millest teatati 2015. aasta oktoobris, ning vajadusel ametisse nimetava asutuse 5. juuli 2016. aasta otsus, millega jäeti selle keeldumise peale esitatud kaebus rahuldamata;
            
         
               —
            
            
               jätta kõik menetluskulud kostja kanda.
            
         
      Väited ja peamised argumendid
   
   Hagi põhjenduseks esitab hageja ühe väite, et on rikutud ametnike personalieeskirjade artiklit 25.
   Ta leiab, et isiku „saabumine“ talitusse ei täida kuidagi sellest artiklist tulenevat kohustust avaldada ametisse nimetamise otsused ning kui otsust ei ole nõuetekohaselt avaldatud, on igal töötajal õigus nõuda asjaomase ametisse nimetamise otsuse esitamist. Euroopa Liidu Asutuste Tõlkekeskuse ametisse nimetav asutus rikkus antud juhul seda õigust, võttes vastu vaidlustatud otsuse, see tähendab 23. detsembri 2015. aasta otsuse, millega keelduti hagejale selle otsuse esitamisest.
   Hageja arvab samuti, et ametnike personalieeskirjade artiklist 25 tuleneva õiguse vastandamine määrusele nr 45/2001 üksikisikute kaitse kohta isikuandmete töötlemisel on tulemusetu, kuna isegi kui eeldada, et ametisse nimetamise otsus kuulub selle määrusega kaitstud andmete hulka, tuleb artiklit 25 pidada lex specialis’eks, mis annab kolmandate isikutele nende andmetega tutvumise õiguse.